**NOTĂ DE FUNDAMENTARE**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Secţiunea 1**  **Titlul proiectului de act normativ** | | | | | | | | |
| **HOTĂRÂRE**  **privind aprobarea bugetului de venituri şi cheltuieli pe anul 2025 al Regiei Naţionale a Pădurilor - Romsilva, aflată sub autoritatea Ministerului Mediului, Apelor şi Pădurilor** | | | | | | | | |
| **Secţiunea a 2-a**  **Motivul emiterii actului normativ** | | | | | | | | |
| 2.1 | Sursa proiectului de act normativ | Inițiativa Ministerului Mediului, Apelor și Pădurilor.  În temeiul art.108 din Constituţia României, republicată, al art.19 din Hotărârea Guvernului nr. 229/2009 privind reorganizarea Regiei Naţionale a Pădurilor - Romsilva şi aprobarea regulamentului de organizare şi funcţionare, cu modificările și completările ulterioare și al art. 4 alin (1) lit.a) din Ordonanţa Guvernului nr. 26/2013 privind întărirea disciplinei financiare la nivelul unor operatori economici la care statul sau unităţile administrativ-teritoriale sunt acţionari unici ori majoritari sau deţin direct ori indirect o participaţie majoritară cu modificările și completările ulterioare. | | | | | | |
| 2.2 | Descrierea situaţiei actuale | În conformitate cu prevederile Hotărârii Guvernului nr. 229/2009 privind reorganizarea Regiei Naţionale a Pădurilor - Romsilva şi aprobarea regulamentului de organizare şi funcţionare, cu modificările și completările ulterioare, Regia Naţională a Pădurilor – Romsilva este „regie autonomă de interes naţional, aflată sub autoritatea statului, prin autoritatea publică centrală care răspunde de silvicultură”. Totodată, potrivit Legii nr. 15/1990 privind reorganizarea unităţilor economice de stat ca regii autonome şi societăţi comerciale, cu modificările şi completările ulterioare, Regia „funcţionează pe bază de gestiune economică şi autonomie financiară.”  Regia Naţională a Pădurilor – Romsilva are ca scop principal gestionarea durabilă şi unitară a fondului forestier proprietate publică a statului, iar activităţile pe care le desfăşoară aceasta vizează:  a) aplicarea strategiei naţionale în domeniul silviculturii, acţionând pentru apărarea, conservarea şi dezvoltarea durabilă a fondului forestier proprietate publică a statului, respectiv a celui proprietate publică a unităţilor administrativ-teritoriale sau proprietate privată pe care îl administrează, precum şi pentru gestionarea fondurilor de vânătoare şi de pescuit atribuite, pentru recoltarea, prelucrarea şi valorificarea, prin acte şi fapte de comerţ, a produselor specifice fondului forestier, exercitând şi atribuţii de serviciu public cu specific silvic;  b) efectuarea de lucrări de cercetare ştiinţifică, dezvoltare tehnologică şi proiectare de investiţii în domeniul silviculturii şi în alte domenii ale ştiinţelor naturale, precum şi întocmirea de documentaţii topo-cadastrale;  c) administrarea prin intermediul subunităţilor cu personalitate juridică sau preluarea în custodie, în condiţiile legii, a ariilor naturale protejate (parcurile naturale şi naţionale) în care fondul forestier proprietate publică a statului deţine o pondere majoritară, asigurând conservarea biodiversităţii acestora;  d) aplicarea strategiei şi implementarea programelor de ameliorare genetică a cabalinelor de rasă, creşterea, ameliorarea, calificarea şi exploatarea efectivelor de cabaline din secţiile proprii, organizarea şi desfăşurarea de competiţii hipice;  e) creşterea animalelor de blană şi efectuarea cercetării ştiinţifice şi dezvoltării tehnologice în acest domeniu.  Costurile de desfăşurare a activităţilor menţionate anterior se acoperă din veniturile încasate din valorificarea bunurilor şi/sau serviciile prestate. | | | | | | |
| 2.3 | Schimbări preconizate | Prin proiectul bugetului de venituri şi cheltuieli pe anul 2025 se propune realizarea unui nivel al veniturilor totale de 3.500 milioane lei, rezultând o creștere a acestora cu 1,1% comparativ cu valoarea preliminată a se realiza în anul 2024, iar nivelul cheltuielilor totale este de 3.415 milioane de lei, înregistrându-se o diminuare a acestora de 0,1%, ceea ce duce în anul 2025 la realizarea unui profit brut de 85 milioane lei.  La elaborarea proiectului de buget de venituri şi cheltuieli pe anul 2025 sunt respectate prevederile Legii bugetului de stat pe anul 2025, nr.9/2025, ale Legii nr.296/2023 privind unele măsuri fiscal-bugetare pentru asigurarea sustenabilităţii financiare a României pe termen lung, ale Ordonanţei de urgenţă a Guvernului nr.156/2024 privind unele măsuri fiscal-bugetare în domeniul cheltuielilor publice pentru fundamentarea bugetului general consolidat pe anul 2025, pentru modificarea şi completarea unor acte normative, precum şi pentru prorogarea unor termene, ale Ordonanţei de urgenţă a Guvernului nr. 4/2025 pentru modificarea şi completarea unor acte normative, precum și ale Ordonanţei de urgență a Guvernului nr.26/2013 privind întărirea disciplinei financiare la nivelul unor operatori economici la care statul sau unitățile administrativ - teritoriale sunt acționari unici sau majoritari sau dețin direct ori indirect o participație majoritara.  La fundamentarea elementelor de venituri s-au avut în vedere următoarele:  - recoltarea din pădurile proprietate publică a statului şi proprietatea altor deţinători administrate de Regia Naţională a Pădurilor – Romsilva, a unui volum total de 9,3 milioane m3 de masă lemnoasă;  - în acţiunea de valorificare a altor resurse din fondul forestier, la nivelul Regiei Naţionale a Pădurilor -Romsilva se vor comercializa fructe de pădure, ciuperci comestibile, plante medicinale, carne de vânat şi vânat viu, păstrăvi de consum etc;  - venituri din contracte de administrare și din prestări servicii silvice;  - din comercializarea în condiţii de eficienţă atât a masei lemnoase, cât şi a celorlalte resurse enumerate mai sus, va rezulta o cifră de afaceri de 3.000,0 milioane lei;  În categoria „alte venituri din exploatare” sunt incluse: venituri din valorificarea mijloacelor fixe, venituri din vânzarea activelor, venituri din prestaţii aferente împăduririlor, venituri din despăgubiri, venituri din penalităţi ca urmare a nerespectării clauzelor contractuale, venituri din imputaţii datorită unor lipsuri în gestiune, venituri din taxa de participare la licitaţii, venituri din utilizarea fondului de conservare și regenerare a pădurilor.  În grupa veniturilor financiare sunt cuprinse veniturile din dobânzi, din diferențe de curs valutar, din sconturile obținute și alte venituri financiare.  Fundamentarea elementelor de cheltuieli s-a efectuat având în vedere programul de activitate al Regiei Naţionale a Pădurilor -Romsilva pe anul 2025, precum şi realizările preliminate la finele anului 2024, astfel:  **A. Cheltuieli cu bunuri şi servicii:**  În categoria cheltuielilor cu bunurile şi serviciile, sunt cuprinse: cheltuielile privind stocurile (cheltuieli cu materiile prime şi materiale, cheltuieli privind energia şi apa, cheltuieli privind materialele de natura obiectelor de inventar, etc.) şi cheltuielile cu bunurile şi serviciile executate de terţi (cheltuieli privind intreţinerea şi reparaţiile, cheltuieli privind colaboratorii, cheltuieli de protocol, reclamă şi publicitate, cheltuieli cu sponsorizarea, cheltuieli cu transportul de bunuri şi persoane, cheltuieli de deplasare, detaşare, transfer, cheltuieli poştale, cheltuieli cu prestaţiile efectuate de filiale, cheltuieli cu pregătirea profesională şi alte cheltuieli).  Per total, cheltuielile cu bunurile și serviciile înregistrează în anul 2025 o diminuare cu 4,8% comparativ cu valoarea preliminată a se realiza în anul 2024.  O pondere importantă în categoria acestor cheltuieli o reprezintă cheltuielile cu amenajarea pădurilor în valoare de 59.210 mii lei, cheltuielile privind susținerea activității de creștere, exploatare și ameliorare a cabalinelor în valoare de 55.000 mii lei și cheltuielile cu administrarea parcurilor naturale / naționale și a Muzeului Cinegetic al Carpațiolr “Posada” în cuantum de 56.000 mii lei.  „Cheltuielile de protocol” sunt în valoare de 600 mii lei și sunt mult sub limita prevăzută de Codul Fiscal, respectiv în limita a 2% din „profitul brut” propus pentru anul 2025.  Cheltuielile cu sponsorizarea în valoare de 1.300 mii lei, sunt mult sub limita prevăzută de lege și constau în principal în puieți forestieri acordați fie diverselor persoane juridice (asociații, fundații), fie sunt puși la dispoziție în cadrul campaniei de împăduriri, în sponsorizări cu masă lemnoasă acordată zonelor afectate de eventualele calamități, lemn de foc pentru încălzirea școlilor, etc.  **B. Cheltuieli cu alte impozite, taxe si varsaminte asimilate**  Cheltuielile cu taxele și vărsămintele asimilate în anul 2025 rămân la nivelul preliminat a se realiza în anul 2024 și aici se cuprind: cheltuielile cu taxa pentru activitatea de exploatare a resurselor minerale, cheltuieli cu taxa de mediu, cheltuieli cu alte impozite și taxe (impozit pe clădiri, taxe auto, etc).  **C. Cheltuielile cu personalul**  Cheltuielile cu personalul, au fost determinate în funcţie de numărul mediu de personal pentru anul 2025, luând în considerare prevederile Legii nr. 9/2025 a bugetului de stat pe anul 2025, ale Legii nr.296/2023 privind unele măsuri fiscal-bugetare pentru asigurarea sustenabilităţii financiare a României pe termen lung, ale Ordonanţei de urgenţă a Guvernului nr.156/2024 privind unele măsuri fiscal-bugetare în domeniul cheltuielilor publice pentru fundamentarea bugetului general consolidat pe anul 2025, pentru modificarea şi completarea unor acte normative, precum şi pentru prorogarea unor termene, ale Ordonanţei de urgenţă a Guvernului nr. 4/2025 pentru modificarea şi completarea unor acte normative, precum și ale Ordonanţei Guvernului nr.26/2013 privind întărirea disciplinei financiare la nivelul unor operatori economici la care statul sau unitaţile administrativ teritoriale sunt acţionari unici sau majoritari sau deţin direct ori indirect o participaţie majoritară, cu modificările și completările ulterioare.  Cheltuielile cu personalul, per total, rămân la valoarea aprobată prin bugetul de venituri și cheltuieli al anului 2024, înregistrând o majorare de 4% comparativ cu valoarea preliminată a se realiza în anul anterior. În structură, cheltuielile de personal se prezintă astfel: cheltuielile cu salariile înregistrează o creștere de 8,9% comparativ cu valoarea preliminată a se realiza în anul 2024, rezultată din reîntregirea acestora pentru întreg anul 2025, ca urmare a creșterii în anul anterior a salariului de bază minim brut pe țară garantat în plată de la 3.300 la 3.700 lei, cheltuielile cu contribuțiile datorate de angajator înregistrează o majorare de 1,0%, în timp ce bonusurile înregistrează o diminuare de 57,9%, cheltuielile aferente contractului de mandat și a altor organe de conducere și control, comisii și comitete înregistrează o diminuare de 8,2%, iar alte cheltuieli cu personalul rămân la nivelul preliminat în anul anterior.  **C0. Cheltuielile de natură salarială** nu înregistrează majorări comparativ cu valoarea aprobată prin Bugetul de venituri și cheltuieli al anului 2024, înregistrând o majorare de 4,1% comparativ cu valoarea preliminată a se realiza în anul 2024, fiind in concordanță cu prevederile art. XXXIV alin. 1) din Ordonanţa de urgenţă a Guvernului nr.156/2024 privind unele măsuri fiscal-bugetare în domeniul cheltuielilor publice pentru fundamentarea bugetului general consolidat pe anul 2025, pentru modificarea şi completarea unor acte normative, precum şi pentru prorogarea unor termene cu modificările ulterioare.  **C1. Cheltuielile cu salariile**  Cheltuielile cu salariile nu înregistrează majorări comparativ cu valoarea aprobată prin Bugetul de venituri și cheltuieli al anului 2024, înregistrând o majorare de 8,9% comparativ cu valoarea preliminată a se realiza în anul 2024.  Acestea au fost calculate pentru un număr mediu de personal de 13.625 persoane cu respectarea prevederilor Ordonanţei de urgenţă a Guvernului nr.156/2024 privind unele măsuri fiscal-bugetare în domeniul cheltuielilor publice pentru fundamentarea bugetului general consolidat pe anul 2025, pentru modificarea şi completarea unor acte normative, precum şi pentru prorogarea unor termene, cu modificările ulterioare.  Pentru anul 2025, regia nu a prevăzut majorarea/indexarea sau alte mecanisme de creștere salarială, creșterea cheltuielilor cu salariile rezultând din reîntregirea acestora pentru întreg anul 2025, ca urmare a aplicării în anul 2024 a prevederilor art. 22, alin. (7) din Legea nr.234/2019 pentru modificarea și completarea Ordonanței de urgență a Guvernului nr.59/2000 privind Statutul personalului silvic, respectiv ca urmare a majorării salariului de bază minim brut pe țară garantat în plată de la 3.300 lei la 3.700 lei.  **C2. Bonusuri**  Bonusurile înregistrează în anul 2025 o diminuare de 57,9% comparativ cu valoarea preliminată a se realiza în anul 2024, fiind sub nivelul aprobat prin bugetul anului anterior. În cadrul bonusurilor au fost prevăzute doar tichete de masă la valoarea realizată în anul anterior, respectiv 48,3 milioane lei, respectiv 16 lei/zi/salariat și 5 milioane lei cheltuieli sociale pentru acordarea unor ajutoare de înmormântare și ajutoare pentru naștere.  **C3. Alte cheltuieli cu personalul**  În această categorie sunt cuprinse cheltuielile cu drepturile salariale cuvenite în baza unor hotarâri judecatoresti,care sunt prognozate la nivelul preliminat a se realiza în anul 2024.  **C4. Cheltuielile aferente contractului de mandat şi a altor organe de conducere şi control, comisii şi comitete**  În anul 2025 comparativ cu nivelul preliminat a se realiza în anul 2024, cheltuielile aferente contractului de mandat și a altor comisii și comitete înregistrează o diminuare de 8,2% și sunt în valoare de 1.308 mii lei, fiind fundamentate conform prevederilor Ordonanţei de urgenţă a Guvernului nr.109/2011 privind guvernanţa corporativă a întreprinderilor publice, cu modificările şi completările ulterioare.  **• Cheltuielile pentru Consiliul de Administrație**  Consiliul de administrație al Regiei Naţionale a Pădurilor – ROMSILVA a fost numit, conform art. 5 din Ordonanţa de urgenţă a Guvernului nr.109/2011, cu modificările şi completările ulterioare, de autoritatea publică tutelară şi este constituit din cinci membrii neexecutivi.  Conform art.8 alin (2) din Ordonanţa de urgenţă a Guvernului nr. 109/2011, cu modificările şi completările ulterioare: “Remuneraţia membrilor consiliului de administraţie este stabilită de către autoritatea publică tutelară prin contractul de mandat în structura şi limitele prevăzute la art.8, alin. (3)...”.  Art.8 alin.(3) din Ordonanţa de urgenţă a Guvernului nr.109/2011, cu modificările şi completările ulterioare, prevede: „Remuneraţia membrilor neexecutivi ai consiliului de administraţie constă într-o indemnizaţie fixă lunară. Indemnizaţia fixă nu poate depăşi de maximum 3 ori media pe ultimele 12 luni a câştigului salarial mediu brut lunar pentru activitatea desfăşurată conform obiectului principal de activitate înregistrat de regia autonomă, la nivel de clasă, conform clasificaţiei activităţilor din economia naţională, comunicat de Institutul Naţional de Statistică anterior numirii.”  Cheltuielile privind indemnizația Consiliului de administrație, în valoare totală de 748,0 mii lei au fost fundamentate astfel:  -componența fixă: 5 persoane \* 12.464 lei \* 12 luni = 748,0 mii lei  -nu a fost prevăzută componentă variabilă.  **• Cheltuielile pentru directori/directorat**, au fost stabilite în conformitate cu art.21 alin.(4) din Ordonanţa de urgenţă a Guvernului nr. 109/2011, cu modificările şi completările ulterioare, care prevede: “Remuneraţia directorilor este stabilită de consiliul de administraţie şi nu poate depăşi nivelul remuneraţiei stabilit pentru membrii executivi ai consiliului de administraţie. Ea este unica formă de remuneraţie pentru directorii care îndeplinesc şi calitatea de administratori.” Art.8, alin (4) prevede „Remuneraţia membrilor executivi ai consiliului de administraţie este formată dintr-o indemnizaţie fixă lunară care nu poate depăşi de maximum 3 ori media pe ultimele 12 luni a câştigului salarial mediu brut lunar pentru activitatea desfăşurată conform obiectului principal de activitate înregistrat de regia autonomă, la nivel de clasă, conform clasificaţiei activităţilor din economia naţională, comunicat de Institutul Naţional de Statistică anterior numirii, şi dintr-o componentă variabilă. Componenta fixă lunară a membrilor executivi ai consiliilor de administraţie poate depăşi de 3 ori, dar nu mai mult de maximum 6 ori media pe ultimele 12 luni a câştigului salarial mediu brut lunar pentru activitatea desfăşurată conform obiectului principal de activitate înregistrat de regia autonomă, la nivel de clasă, conform clasificaţiei activităţilor din economia naţională, comunicat de Institutul Naţional de Statistică pentru perioadele lunare în care regia autonomă îndeplineşte cumulativ cel puţin următoarele condiţii:  a) nu are datorii restante faţă de bugetul general consolidat;  b) nu are datorii restante faţă de furnizori şi faţă de alţi creditori;  c) are programele de investiţii implementate conform graficelor de execuţie;  d) nu are înregistrate pierderi contabile anterioare şi nu înregistrează pierderi contabile curente. ”  Cheltuielile pentru directori/directorat, în valoare totală de 560,0 mii lei au fost calculate astfel:  - componenta fixă: 46.632 lei \*12 luni = 560,0 mii lei  - nu a fost prevăzută componentă variabilă.  **C5. Cheltuielile cu contribuțiile datorate de angajator** înregistreză o creștere de 1,0% comparativ cu valoarea preliminată a se realiza în anul 2024.  **D. Alte cheltuieli de exploatare**  Cheltuielile de exploatare înregistrează o diminuare de 4,6% comparativ cu nivelul preliminat a se realiza în anul 2024 şi sunt cuprinse: cheltuielile privind amortizarea imobilizărilor corporale şi necorporale, cheltuielile privind ajustările şi provizioanele, cheltuielile cu majorări si penalități, cheltuielile privind activele imobilizate, cheltuieli privind constituirea fondurilor speciale: fondul de conservare și regenerare a pădurilor constituit conform Legii nr. 331/2024 și fondul de accesibilizare a pădurilor constituit în baza Legii nr.56/2010 cu modificările și completările ulterioare.  În cheltuielile de exploatare sunt cuprinse de asemenea, cheltuielile efective ce se vor realiza cu paza pădurilor pentru proprietarii privați, la costul efectiv, regia suportând eventualele diferențe rezultate între sumele încasate de la buget în conformitate cu prevederile Hotărârii Guvernului nr. 864/2016 și costul realizat.  În grupa cheltuielilor financiare sunt cuprinse cheltuielile cu dobânzile și comisioanele bancare, cheltuielile din diferențe de curs valutar și alte cheltuieli financiare.  Profitul brut prognozat pentru anul 2025 este în valoare de 85.000 mii lei, impozitul pe profit aferent este de 30.000 mii lei, iar profitul net prognozat a se realiza la sfârșitul anului este de 55.000 mii lei.  Pentru anul 2025 Regia Naţională a Pădurilor – Romsilva nu prevede înregistrarea de plăţi restante către bugetele publice, iar creanţele restante rămân la nivelul preliminat a se realiza în anul 2024.  Cheltuielile de natură salarială au fost calculate pentru un număr mediu de personal de 13.625 luând în considerare prevederile Legii nr. 9/2025 a bugetului de stat pe anul 2025, ale Legii nr.296/2023 privind unele măsuri fiscal-bugetare pentru asigurarea sustenabilităţii financiare a României pe termen lung, ale Ordonanţei de urgenţă a Guvernului nr. 156/2024 privind unele măsuri fiscal-bugetare în domeniul cheltuielilor publice pentru fundamentarea bugetului general consolidat pe anul 2025, pentru modificarea şi completarea unor acte normative, precum şi pentru prorogarea unor termene, ale Ordonanţei de urgenţă a Guvernului nr. 4/2025 pentru modificarea şi completarea unor acte normative, precum și ale Ordonanţei Guvernului nr.26/2013 privind întărirea disciplinei financiare la nivelul unor operatori economici la care statul sau unitaţile administrativ teritoriale sunt acţionari unici sau majoritari sau deţin direct ori indirect o participaţie majoritară, cu modificările și completările ulterioare.  Astfel, atât câstigul mediu lunar pe salariat determinat pe baza cheltuielilor de natură salarială , cât și câstigul mediu lunar pe salariat determinat pe baza cheltuielilor de natură salarială recalculat conform OG nr.26/2013 este de 11.072 lei/persoană și înregistrează o creștere de 5,6% comparativ cu nivelul preliminat a se realiza în anul anterior, ca urmare a diminuării în anul curent cu 84% a cheltuielilor sociale prevăzute la art. 25 din Legea nr. 227/2015 privind Codul fiscal, care se deduc din cheltuielile de natură salarială.  În cadrul Bugetului de Venituri și Cheltuieli programat pentru anul 2025, nu sunt incluși indicatorii aferenți unităților cu personalitate juridică din structura regiei (parcurile naturale / naționale, Muzeul Cinegetic al Carpaților „Posada” și Direcția de Creștere, Exploatare și Ameliorare a Cabalinelor) și nici numărul de personal aferent.  Pentru cheltuielile generate de administrarea parcurilor naturale şi naţionale, care în anul 2025 se ridică la 56,0 milioane lei, precum şi pentru cheltuielile generate de susţinerea activităţii de creştere, exploatare şi ameliorare a cabalinelor în valoare de 55,0 milioane lei ar fi necesar să se elaboreze acte normative care să permită suportarea lor de la bugetul statului, astfel acestea se suportă din veniturile proprii ale Regiei Naţionale a Pădurilor – Romsilva, influenţând în mod direct diminuarea profitului brut.  La sursele pentru finanţarea investiţiilor este prevăzută suma de 323.635 mii lei, din care 40.000 mii lei din surse proprii, respectiv din amortizare, 18.900 mii lei din alocaţii bugetare pentru investiții acordate conform Legii nr.9/2025 privind bugetul de stat pe anul 2025, 15.645 mii lei alocații de la buget pentru perdele forestiere de protecție, 14.000 mii lei credite bancare externe, 235.090 mii lei din alte surse, respectiv: 90 mii lei din fond de ameliorare, 200.000 mii lei din fond de accesibilizare și 35.000 mii lei din Planul Național de Redresare și Reziliență.  Alocațiile bugetare, creditele bancare externe (B.D.C.E.), fondul de accesibilizare, PNRR vor fi folosite pentru execuția de drumuri forestiere și lucrări de corectare a torenților.  Lucrările de corectare a torenților sunt necesare în vederea diminuării efectelor distructive ale viiturilor torențiale, prin retenția direct de aluviuni, consolidarea malurilor și albiilor. Alături de aceste efecte directe și indirecte, prin executarea lucrărilor de corecții de torenți sunt apărate drumurile forestiere, podurile și podețele, lucrările de artă existente, terenurile silvice și nu în ultimul rând localitățile situate în aval.  Lucrările de execuție a drumurilor forestiere sunt necesare în vederea accesibilizării fondului forestier, pentru a se asigura continuitatea tratamentelor silviculturale precum și a lucrărilor de îngrijire a arboretelor.  În ceea ce privesc cheltuielile privind achiziţiile aferente anului 2025, Regia Naţională a Pădurilor-Romsilva are în vedere reducerea la minim a acestora, în condiţiile menţinerii unei calităţi corespunzătoare a procesului de producţie.  În privinţa achiziţiilor legate de prevederile din Contractul colectiv de muncă în vigoare au fost respectate anunţurile de intenţie, în vederea achiziţionării acestora la cele mai mici preţuri, urmărindu-se cu rigurozitate încadrarea în cheltuielile aprobate.  Toate cheltuielile propuse în bugetul de venituri şi cheltuieli al Regiei Naţionale a Pădurilor-Romsilva pentru anul 2025 sunt efectuate din veniturile proprii ale acesteia şi nu de la bugetul statului, neînregistrându-se arierate.  Proiectul bugetului de venituri şi cheltuieli a fost supus controlului financiar de gestiune conform Hotărârii Guvernului nr. 1151/2012 pentru aprobarea Normelor metodologice privind modul de organizare şi exercitare a controlului financiar de gestiune. La fundamentarea indicatorilor economico-financiari s-au avut în vedere recomandările și propunerile organelor de control și de audit. Proiectul bugetului de venituri şi cheltuieli a fost avizat de către Federația sindicatelor “Silva’.  Având în vedere prevederile art.8 alin.(1), (2) și (4) din Ordonanța Guvernului nr.26/2013 privind întărirea disciplinei financiare la nivelul unor operatori economici la care statul sau unitațile administrativ - teritoriale sunt acționari unici sau majoritari sau dețin direct ori indirect o participație majoritară, până la aprobarea prin hotărâre de Guvern a bugetului de venituri și cheltuieli pentru anul 2025, propunem ca nivelul cheltuielilor aprobate să fie la nivelul celor efectiv realizate, în condițiile în care acestea depășesc plafoanele prevăzute la aliniatele mai sus menționate. | | | | | | |
| 2.4 | Alte informaţii | Nu au fost identificate | | | | | | |
| **Secţiunea a 3-a**  **Impactul socioeconomic al proiectului de act normativ** | | | | | | | | |
| 3.1 | Descrierea generală a beneficiilor şi costurilor estimate ca urmare a intrării în vigoare a actului normativ | Proiectul de act normativ nu se referă la acest subiect. | | | | | | |
| 3.2. | Impactul social | Proiectul de act normativ nu se referă la acest subiect. | | | | | | |
| 3.3. | Impactul asupra drepturilor şi libertăţilor fundamentale ale omului | Proiectul de act normativ nu se referă la acest subiect. | | | | | | |
| 3.4. | Impactul macroeconomic | Valoarea investiţiilor finanţate din alocaţii bugetare se află în concordanţă cu prevederile Legii nr. 9/2025 a bugetului de stat pe anul 2025. Lucrările care se vor executa din sumele alocate din surse bugetare constau în principal în amenajarea bazinelor torenţiale, reabilitarea reţelei de drumuri forestiere, precum şi reconstrucţie ecologică a unor terenuri degradate. | | | | | | |
| 3.4.1. | Impactul asupra economiei şi asupra principalilor indicatori macroeconomici | Proiectul de act normativ nu se referă la acest subiect. | | | | | | |
| 3.4.2. | Impactul asupra mediului concurenţial şi domeniul ajutoarelor de stat | Proiectul de act normativ nu se referă la acest subiect. | | | | | | |
| 3.5. | Impactul asupra mediului de afaceri | Proiectul de act normativ nu se referă la acest subiect. | | | | | | |
| 3.6. | Impactul asupra mediului înconjurător | Proiectul de act normativ nu se referă la acest subiect. | | | | | | |
| 3.7 | Evaluarea costurilor si beneficiilor din perspectiva inovării si digitalizării | Proiectul de act normativ nu se referă la acest subiect. | | | | | | |
| 3.8 | Evaluarea costurilor si beneficiilor din perspectiva dezvoltarii durabile | Proiectul de act normativ nu se referă la acest subiect. | | | | | | |
| 3.9 | Alte informatii | Nu au fost identificate | | | | | | |
| **Secţiunea a 4-a**  **Impactul financiar asupra bugetului general consolidat atât pe termen scurt, pentru anul curent, cât şi pe termen lung (pe 5 ani), inclusiv informaţii cu privire la cheltuieli şi venituri** | | | | | | | | |
| - în mii lei (RON) – | | | | | | | | |
| Indicatori | | | Anul curent | Următorii patru ani | | | | Media pe cinci ani |
| 1 | | | 2 | 3 | 4 | 5 | 6 | 7 |
| 4.1. Modificări ale veniturilor bugetare, plus/minus, din care: | | | - | - | - | - | - | - |
| a) buget de stat, din acesta:  (i) impozit pe profit  (ii) impozit pe venit | | | - | - | - | - | - | - |
| b) bugete locale  (i) impozit pe profit | | | - | - | - | - | - | - |
| c) bugetul asigurărilor sociale de stat:  (i) contribuţii de asigurări | | | - | - | - | - | - | - |
| d) alte tipuri de venituri  (se va menționa natura acestora) | | | - | - | - | - | - | - |
| 4.2. Modificări ale cheltuielilor bugetare, plus/minus, din care: | | | - | - | - | - | - | - |
| a) buget de stat, din acesta:  (i) cheltuieli de personal  (ii) bunuri şi servicii | | | - | - | - | - | - | - |
| b) bugete locale:  (i) cheltuieli de personal  (ii) bunuri şi servicii | | | - | - | - | - | - | - |
| c) bugetul asigurărilor sociale de stat:  (i) cheltuieli de personal  (ii) bunuri şi servicii | | | - | - | - | - | - | - |
| d) alte tipuri de cheltuieli  (se va menționa natura acestora) | | | - | - | - | - | - | - |
| 4.3. Impact financiar, plus/minus, din care: | | | - | - | - | - | - | - |
| a) buget de stat | | | - | - | - | - | - | - |
| b) bugete locale | | | - | - | - | - | - | - |
| 4.4. Propuneri pentru acoperirea creşterii cheltuielilor bugetare | | | - | - | - | - | - | - |
| 4.5. Propuneri pentru a compensa reducerea veniturilor bugetare | | | - | - | - | - | - | - |
| 4.6. Calcule detaliate privind fundamentarea modificărilor veniturilor şi/sau cheltuielilor bugetare | | | - | - | - | - | - | - |
| 4.7. Prezentarea, în cazul proiectelor de acte normative a căror adoptare atrage majorarea cheltuielilor bugetare, a următoarelor documente: | | | - | - | - | - | - | - |
| a) fişa financiară prevăzută la art. 15 din Legea nr. 500/2002 privind finanţele publice, cu modificările şi completările ulterioare, însoţită de ipotezele şi metodologia de calcul utilizate;  b) declaraţie conform căreia majorarea de cheltuială respectivă este compatibilă cu obiectivele şi priorităţile strategice specificate în strategia fiscal-bugetară, cu legea bugetară anuală şi cu plafoanele de cheltuieli prezentate în strategia fiscal-bugetară. | | | - | - | - | - | - | - |
| 4.8. Alte informații | | | Nu au fost identificate. | | | | | |
| **Secţiunea a 5-a**  **Efectele proiectului de act normativ asupra legislaţiei în vigoare** | | | | | | | | |
| 5.1. | Măsuri normative necesare pentru aplicarea prevederilor proiectului de act normativ | Proiectul de act normativ nu se referă la acest subiect. | | | | | | |
| 5.2 | Impactul asupra legislaţiei în domeniul achiziţiilor publice | Proiectul de act normativ nu se referă la acest subiect. | | | | | | |
| 5.3. | Conformitatea proiectului de act normativ cu legislaţia UE (în cazul proiectelor ce transpun sau asigură aplicarea unor prevederi de drept UE). | Proiectul de act normativ nu se referă la acest subiect. | | | | | | |
| 5.3.1. | Măsuri normative necesare transpunerii directivelor UE | Proiectul de act normativ nu se referă la acest subiect. | | | | | | |
| 5.3.2. | Măsuri normative necesare aplicării actelor legislative ale UE |  | | | | | | |
| 5.4. | Hotărâri ale Curţii de Justiţie a Uniunii Europene | Proiectul de act normativ nu se referă la acest subiect. | | | | | | |
| 5.5. | Alte acte normative şi/sau documente internaţionale din care decurg angajamente asumate | Proiectul de act normativ nu se referă la acest subiect. | | | | | | |
| 5.6 | Alte informatii | Nu au fost identificate. | | | | | | |
| **Secţiunea a 6-a**  **Consultările efectuate în vederea elaborării proiectului de act normativ** | | | | | | | | |
| 6.1. | Informaţii privind neaplicarea procedurii de participare la elaborarea actelor normative | Proiectul de act normativ nu se referă la acest subiect. | | | | | | |
| 6.2. | Informaţii privind procesul de consultare cu organizaţii neguvernamentale, institute de cercetare şi alte organisme implicate | Proiectul de act normativ nu se referă la acest subiect. | | | | | | |
| 6.3. | Informaţii despre consultările organizate cu autorităţile administraţiei publice locale | Proiectul de act normativ nu se referă la acest subiect. | | | | | | |
| 6.4. | Informaţii privind puncte de vedere/opinii emise de organisme consultative constituite prin acte normative | Proiectul de act normativ nu se referă la acest subiect. | | | | | | |
| 6.5. | Informaţii privind avizarea de către:  a) Consiliul Legislativ  b) Consiliul Suprem de Apărare a Ţării  c) Consiliul Economic şi Social  d) Consiliul Concurenţei  e) Curtea de Conturi | Proiectul de act normativ nu se referă la acest subiect. | | | | | | |
| 6.6. | Alte informaţii | Nu au fost identificate. | | | | | | |
| **Secţiunea a 7-a**  **Activităţi de informare publică privind elaborarea si implementarea proiectului de act normativ** | | | | | | | | |
| 7.1. | Informarea societăţii civile cu privire la elaborarea proiectului de act normativ | În elaborarea proiectului de act normativ a fost îndeplinită procedura stabilită prin Legea nr. 52/2003 *privind transparență decizională în administrația publică*, cu modificările ulterioare.  Menționăm faptul că proiectul de act normativ a fost postat în data de ............... pe site-ul Ministerului Mediului, Apelor și Pădurilor. | | | | | | |
| 7.2. | Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice | Proiectul de act normativ nu se referă la acest subiect. | | | | | | |
| **Secţiunea a 8-a**  **Măsuri de implementare** | | | | | | | | |
| 8.1. | Măsuri de punere în aplicare a proiectului de act normativ | Proiectul de act normativ nu se referă la acest subiect. | | | | | | |
| 8.2. | Alte informaţii | Nu au fost identificate. | | | | | | |

|  |
| --- |
|  |
| Pentru considerentele de mai sus, s-a elaborat prezentul proiect de **Hotărâre a Guvernului privind aprobarea bugetului de venituri şi cheltuieli pe anul 2025 al Regiei Naţionale a Pădurilor – Romsilva, aflată sub autoritatea Ministerului Mediului, Apelor şi Pădurilor,** care în forma prezentată a fost avizat de către ministerele interesate şi pe care îl supunem spre adoptare Guvernului. |
|  |
|  |
|  |
| **MINISTRUL MEDIULUI, APELOR ȘI PĂDURILOR** |
| **MIRCEA FECHET** |
|  |
|  |
|  |
|  |
|  |
| **AVIZĂM:** |
|  |
|  |
|  |
|  |
|  |
|  |
|  |
| **VICEPRIM–MINISTRU** |
|  |
| **MARIAN NEACȘU** |
|  |
|  |
|  |
|  |
|  |
| **VICEPRIM-MINISTRU** |
| **MINISTRUL MUNCII, FAMILIEI, MINISTRUL FINANȚELOR**  **TINERETULUI ȘI SOLIDARITĂȚII SOCIALE** |
| **SIMONA BUCURA-OPRESCU TÁNCZOS BARNA** |
|  |
|  |
|  |
|  |
|  |
|  |
|  |
|  |
|  |
|  |